
Ministru kabineta sēdes protokollēmums

Noteikumu projekts "Eiropas Savienības Atveseļošanas un noturības mehānisma plāna 4.1.1.3.i. investīcijas "Atbalsts sekundāro ambulatoro pakalpojumu sniedzēju veselības aprūpes infrastruktūras stiprināšanai, lai nodrošinātu visaptverošu ilgtspējīgu integrētu veselības pakalpojumu, mazinātu infekciju slimību izplatību, epidemioloģisko prasību nodrošināšanā" īstenošanas noteikumi"

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Atbalstīt, ka 4.1.1.3.i. investīcijas  “Atbalsts sekundāro ambulatoro pakalpojumu sniedzēju veselības aprūpes infrastruktūras stiprināšanai, lai nodrošinātu visaptverošu ilgtspējīgu integrētu veselības pakalpojumu, mazinātu infekciju slimību izplatību, epidemioloģisko prasību nodrošināšanā” (turpmāk – 4.1.1.3.i. investīcija) maksimālā pievienotās vērtības nodokļa (turpmāk - PVN) daļa 109 844 euro apmērā tiks segta no 74. resora “Gadskārtējā valsts budžeta izpildes procesā pārdalāmais finansējums” 80.00.00. programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, valsts un pašvaldību ārstniecības iestādēm, kuras atbilstoši normatīvajiem aktiem par PVN to nevar atgūt un nav PVN maksātāju reģistrā, nosakot maksimālo valsts budžeta līdzfinansējumu PVN segšanai 21% apmērā no 4.1.1.3.i. investīcijas Atveseļošanas fonda finansējuma.
· 4. Ja 4.1.1.3.i. investīcijas īstenošanas ietvaros pieejamais finansējums netiek izmantots noteiktajā apjomā un termiņos, Veselības ministrijai izvērtēt un nepieciešamības gadījumā noteiktā kārtībā uz Ministru kabinetu virzīt priekšlikumu par turpmāko rīcību attiecībā uz 4.1.1.3.i. investīcijas īstenošanai paredzētā brīvā finansējuma izmantošanu Atveseļošanas fonda plāna mērķu un rādītāju sasniegšanai.

